b'\n_START_ARTICLE_\nMaru\xc5\xa1evec\n_START_SECTION_\nIme\n_START_PARAGRAPH_\nU izvorima na ma\xc4\x91arskom jeziku, grad se zove M\xc3\xa1rias\xc3\xb3cszentgy\xc3\xb6rgy, a na kajkavskom narje\xc4\x8dju Mar\xc5\xa1uvic, ili Mar\xc5\xa1ovec, Mar\xc5\xa1uvec.\n_START_SECTION_\nUprava\n_START_PARAGRAPH_\nNakon provedenih izbora u lipnju 2017. godine, Op\xc4\x87inu Maru\xc5\xa1evec vode na\xc4\x8delnik Damir \xc5\xa0prem i zamjenik na\xc4\x8delnika Mario Klap\xc5\xa1a.\n_START_SECTION_\nZemljopis\n_START_PARAGRAPH_\nPodru\xc4\x8dje op\xc4\x87ine Maru\xc5\xa1evec smje\xc5\xa1teno je na blagim bre\xc5\xbeuljcima koji su dio prigorja Maceljske gore i Ravne gore. Sjeveroisto\xc4\x8dnu granicu op\xc4\x87ine \xc4\x8dini rub Vara\xc5\xbedinskog polja kojeg je od davno presjecao tok rijeke Drave. Iskopine pje\xc5\xa1\xc4\x8danog \xc5\xa1ljunka pokazuju da je nekada tok Drave gotovo dodirivao pobrdje koju danas \xc4\x8dini cesta koja od Grede vodi prema Vinici. Paralelno uz tu cestu po obroncima bre\xc5\xbeuljaka vodi seoski put koji povezuje sela Maru\xc5\xa1evec, \xc4\x8calinec, Koretinec, Donje Ladanje i Gornje Ladanje.\n_START_SECTION_\nOp\xc4\x87inska naselja\n_START_PARAGRAPH_\nBikovec, Biljevec, Brodarovec, Cerje Nebojse, \xc4\x8calinec, Donje Ladanje, Dru\xc5\xa1kovec, Greda, Jurketinec, Kapelec, Korenjak, Koretinec, Ko\xc5\xa1kovec, Maru\xc5\xa1evec, Novaki i Selnik.'